 ภาคเหนือมีฝุ่นเกินค่ามาตรฐาน จากปัญหาหมอกควัน
หลายจังหวัดในภาคเหนือ เริ่มประสบปัญหาหมอกควัน โดยที่จังหวัดน่าน เกิดไฟป่าในพื้นที่อุทยานแห่งชาติดอยภูคา อ.บ่อเกลือ ซึ่งลุกไหม้มานานกว่า 1 สัปดาห์ ส่งผลให้มีค่าฝุ่นละอองเกินค่ามาตรฐาน ที่ 120 ไมโครกรัมต่อลูกบาศก์เมตรสำหรับสาเหตุไฟป่าในพื้นที่อุทยานแห่งนี้ มาจากการเผาไร่ข้าวโพดของชาวบ้าน ขณะที่เจ้าหน้าที่ และผู้นำชุมชน ได้เร่งช่วยกันดับไฟ และรณรงค์ป้องกันการลักลอบเผาป่า ส่วนที่จังหวัดตากและเชียงใหม่เกิดไฟป่าหลายพื้นที่ โดยเฉพาะเขตอุทยานดอยสุเทพ-ปุย ทำให้หมอกควันสะสมในอากาศ ส่งผลต่อคุณภาพอากาศในเชียงใหม่ มีค่าฝุ่นละอองเกินกว่ามาตรฐาน วัดได้ 149 ไมโครกรัมต่อลูกบาศก์เมตร เจ้าหน้าที่ต้องฉีดพ่นละอองน้ำ เพิ่มความชื้นในอากาศขณะที่คุณภาพอากาศในจังหวัดลำปาง เมื่อวานนี้วัดได้ 204 ไมโครกรัมต่อลูกบาศก์เมตร นายธวัชชัย เทอดเผ่าไทย ผู้ว่าราชการจังหวัด ให้หน่วยงานที่เกี่ยวข้องเร่งแก้ปัญหา โดยเฉพาะรณรงค์ห้ามเผา พร้อมตั้งรางวัลนำจับผู้ที่ลักลอบเผา จำนวน 5000 บาทข้อมูลจากกรมควบคุมมลพิษ ระบุว่า พบ 5 จังหวัด คือ ลำปาง แม่ฮ่องสอน ลำพูนแพร่ และน่าน มีค่าฝุ่นละอองขนาดเล็กเกินมาตรฐาน
 หลายจังหวัดภาคเหนือ เริ่มประสบปัญหาหมอกควันจากไฟป่า ส่งผลให้มีค่าฝุ่นละอองเกินค่ามาตรฐาน
จังหวัด,ปัญหา,ฝุ่น,มาตราฐาน,ละออง,เจ้าหน้าที่,เหนือ